ભારતે એશિયા કપમાં પાકિસ્તાન સામે સૌથી મોટો વિજય મેળવ્યો છે. ભારતે જ્યારે જીત મેળવી ત્યારે 126 બોલ ફેંકવાના બાકી હતી. આમ બોલ પ્રમાણે પાકિસ્તાન સામે સૌથી મોટો વિજય છે. આ પહેલા 2006માં પાકિસ્તાન સામે 105 બોલ બાકી રાખતા જીત મેળવી હતી. પાકિસ્તાનની ટીમ 43.1 ઓવરમાં 162 રનમાં ઓલઆઉટ થઈ ગઈ હતી. પાકિસ્તાન તરફથી બાબર આઝમે સૌથી વધારે 47 રન બનાવ્યા હતા. આ સિવાય શોએબ મલિકે 43, ફહીમ અશરફે 21 અને મોહમ્મદ આમિરે અણનમ 18 રન બનાવ્યા હતા. મલિક અને બાબરે ત્રીજી વિકેટ માટે 83 રનની ભાગીદારી નોંધાવી હતી. આ બંનેના આઉટ થયા પછી ટીમનો ધબડકો થયો હતો. ભારત તરફથી કેદાર જાધવ અને ભુવનેશ્વરે 3-3 વિકેટ ઝડપી. બુમરાહને 2 વિકેટ અને કુલદીપ યાદવને 1 વિકેટ મળી. પાકિસ્તાનના સુકાની સરફરાઝ અહમદે ટોસ જીતી પ્રથમ બેટિંગ કરવાનો નિર્ણય કર્યો છે. ભારતની ટીમમાં હાર્દિક પંડ્યા અને જસપ્રીત બુમરાહની વાપસી થઈ છે. ભારત બે ફાસ્ટર અને બે સ્પિનર સાથે મેદાનમાં ઉતર્યું છે.